

 ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่ง

 ในระดับที่สูงขึ้นสำหรับตำแหน่งผู้บริหาร

 เรื่อง กำหนดวัน เวลา สถานที่คัดเลือก และระเบียบเกี่ยวกับการคัดเลือก

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ตามที่คณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น สำหรับตำแหน่งผู้บริหาร ขององค์การบริหารส่วนตำบลห้วยยาง ได้ประกาศรายชื่อผู้มีสิทธิเข้ารับการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหาร เมื่อวันที่ 8 มิถุนายน 2558 ไปแล้วนั้น

 อาศัยอำนาจตามความในข้อ 107 แห่งประกาศคณะกรรมการพนักงานส่วนตำบลจังหวัดประจวบคีรีขันธ์ เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานส่วนตำบล ลงวันที่ 24 ตุลาคม 2545 และที่แก้ไขเพิ่มเติม คณะกรรมการคัดเลือกฯ ขอประกาศกำหนดวัน เวลา และสถานที่ และระเบียบเกี่ยวกับการคัดเลือกฯ ดังนี้

 1. วัน เวลา และสถานที่ในการคัดเลือก

 คณะกรรมการคัดเลือกฯ จะดำเนินการคัดเลือกฯ ในวันที่ 13 มิถุนายน 2558 ณ ห้องประชุมสิงขร ศาลากลางจังหวัดประจวบคีรีขันธ์ ชั้น 5

|  |  |  |  |
| --- | --- | --- | --- |
| **ลำดับที่** | **ตำแหน่ง** | **ในระหว่างเวลา** | **หมายเหตุ** |
| 1. | ผู้อำนวยการกองคลัง(นักบริหารงานการคลัง 7) | 09.30 - 10.00 น. |  |

 2. ข้อกำหนดในการคัดเลือก

 2.1 ให้ผู้มีสิทธิเข้ารับการคัดเลือก แต่งเครื่องแบบสีกากีคอพับ และแสดงบัตรประจำตัวพนักงานส่วนตำบลต่อเจ้าหน้าที่ควบคุมการคัดเลือก

 2.2 ให้ผู้มีสิทธิเข้ารับการคัดเลือก มาถึงสถานที่ดำเนินการก่อนเวลาที่จะคัดเลือกไม่น้อยกว่า 30 นาที โดยใช้เวลากลางของคณะกรรมการคัดเลือกฯ หากมาถึงเกินห้วงเวลาที่จะดำเนินการคัดเลือก คณะกรรมการคัดเลือกจะไม่อนุญาตให้เข้ารับการคัดเลือก

 2.3 ให้ผู้มีสิทธิเข้ารับการคัดเลือก อยู่ในบริเวณที่คณะกรรมการคัดเลือกฯ จัดไว้ให้

 /2.4 ห้ามมิให้...

 - 2 -

 2.4 ห้ามมิให้ผู้มีสิทธิเข้ารับการคัดเลือกฯ นำเอกสารหรือเครื่องมือสื่อสารเข้าไปในห้องสอบ

 จึงประกาศมาให้ทราบโดยทั่วกัน



 ประกาศ ณ วันที่ 8 เดือน มิถุนายน พ.ศ. 2558

(นายวิฑูร พ่วงทิพากร)

ผู้ทรงคุณวุฒิใน ก.อบต. ประจวบคีรีขันธ์

ประธานกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น

สำหรับตำแหน่งผู้บริหารขององค์การบริหารส่วนตำบลห้วยยาง